《水仙王庙辞》
宋代·袁韶

桂水阔兮仙宫，今何为兮山之中。
羌时俗兮改错，寄嘉名兮土龙。
卜中洲兮芷闾，仙归兮故居。
旂夫容兮兰枻，诏冯夷兮先驱。
杜蘅纷兮旅庭，酌寒泉兮秋英。
福帝郊兮尘清，终万古兮所灵。

作者简介：庆元府鄞县人，字彦淳。孝宗淳熙十四年进士。宁宗嘉泰中，为吴江丞，改知桐庐县。嘉定四年，召为太常寺主簿，迁右司郎中，接伴金使。十三年，为临安府尹，理讼精简，平反冤狱，道不拾遗，里巷居民呼为“佛子”。理宗绍定元年，拜参知政事，又出为浙西制置使。端平初奉祠。卒年七十七。有《钱塘先贤传赞》。